CELEX: 32014R0893
Language: hr
Date: 2014-08-14 00:00:00
Title: Provedbena uredba Komisije (EU) br. 893/2014 оd 14. kolovoza 2014. o zabrani ribolovnih aktivnosti za zamke tunare registrirane u Italiji, Portugalu i Španjolskoj koje se upotrebljavaju za ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru

19.8.2014   
            
            
               HR
            
            
               Službeni list Europske unije
            
            
               L 244/1
            
         PROVEDBENA UREDBA KOMISIJE (EU) br. 893/2014
   оd 14. kolovoza 2014.
   o zabrani ribolovnih aktivnosti za zamke tunare registrirane u Italiji, Portugalu i Španjolskoj koje se upotrebljavaju za ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2.,
   budući da:
   
               (1)
            
            
               Uredbom Vijeća (EU) br. 43/2014 od 20. siječnja 2014. o utvrđivanju ribolovnih mogućnosti za 2014. za određene riblje stokove i skupine ribljih stokova, koje se primjenjuju u vodama Unije te za plovila Unije u određenim vodama izvan Unije (2) utvrđuje se količina plavoperajne tune koja se u 2014. smije loviti ribarskim plovilima i zamkama Europske unije u Atlantskom oceanu istočno od 45° zapadne geografske dužine i u Sredozemnome moru.
            
         
               (2)
            
            
               Uredba Vijeća (EZ) br. 302/2009 od 6. travnja 2009. o višegodišnjem planu oporavka plavoperajne tune u istočnom Atlantiku i Sredozemnom moru te o izmjeni Uredbe (EZ) br. 43/2009 i stavljanju izvan snage Uredbe (EZ) br. 1559/2007 (3) obvezuje države članice da Komisiju obavijeste o pojedinačnim kvotama dodijeljenima za plovila dulja od 24 metra. Za ulovna plovila kraća od 24 metra i zamke tunare države članice moraju obavijestiti Komisiju barem o kvoti dodijeljenoj organizacijama proizvođača ili skupinama plovila koja obavljaju ribolov sličnim ribarskim alatom.
            
         
               (3)
            
            
               Cilj je zajedničke ribarstvene politike osigurati dugoročnu održivost sektora ribarstva održivim iskorištavanjem živih vodenih resursa na temelju načela predostrožnosti.
            
         
               (4)
            
            
               U skladu s člankom 36. stavkom 2. Uredbe (EZ) br. 1224/2009, ako Komisija na temelju informacija koje su dostavile države članice i drugih informacija koje su joj dostupne utvrdi da se ribolovne mogućnosti Europske unije, države članice ili skupine država članica smatraju iscrpljenima za jedan ili više ribarskih alata ili flota, Komisija o tome obavješćuje dotične države članice i zabranjuje ribolovne aktivnosti za dotično područje, ribolovni alat, stok, skupinu stokova ili flotu uključenu u te konkretne ribolovne aktivnosti.
            
         
               (5)
            
            
               Prema informacijama kojima raspolaže Komisija iscrpljene su ribolovne mogućnosti za plavoperajnu tunu u Atlantskom oceanu istočno od 45° zapadne geografske dužine i u Sredozemnome moru utvrđene za zamke tunare registrirane Italiji, Portugalu i Španjolskoj.
            
         
               (6)
            
            
               Italija je 7. srpnja 2014. obavijestila Komisiju da je uvela zabranu ribolovnih aktivnosti za tri zamke tunare koje su se u 2014. upotrebljavale za ulov plavoperajne tune i da je ta zabrana stupila na snagu 29. lipnja 2014. u 15:00.
            
         
               (7)
            
            
               Portugal je 16. srpnja 2014. obavijestio Komisiju da je uveo zabranu ribolovnih aktivnosti za svoje tri zamke tunare koje su se u 2014. upotrebljavale za ulov plavoperajne tune i da je ta zabrana stupila na snagu 15. srpnja 2014. u 0:00.
            
         
               (8)
            
            
               Španjolska je 10., 18. i 20. lipnja obavijestila Komisiju da je uvela zabranu ribolovnih aktivnosti za četiri zamke tunare koje su se u 2014. upotrebljavale za ulov plavoperajne tune i da je ta zabrana stupila na snagu 10. lipnja za dvije zamke, 19. lipnja za jednu zamku i 20. lipnja za preostalu zamku, čime je zabrana svih aktivnosti stupila na snagu 20. lipnja 2014. u 0:00.
            
         
               (9)
            
            
               Ne dovodeći u pitanje spomenute mjere koje su uveli Italija, Portugal i Španjolska, Komisija mora potvrditi zabranu ulova plavoperajne tune u Atlantskom oceanu istočno od 45° zapadne geografske dužine i u Sredozemnome moru koja za zamke registrirane u Italiji stupa na snagu 29. lipnja u 15:00, za zamke registrirane u Portugalu 15. srpnja 0:00, a za zamke registrirane u Španjolskoj najkasnije 20. lipnja 2014. u 0:00.
            
         DONIJELA JE OVU UREDBU:
   Članak 1.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se od 29. lipnja 2014. u 15:00 za zamke tunare registrirane u Italiji.
   Plavoperajna tuna ulovljena tim zamkama nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti, izlovljivati ili iskrcavati.
   Članak 2.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se od 15. srpnja 2014. u 0:00 za zamke tunare registrirane u Portugalu.
   Plavoperajna tuna ulovljena tim zamkama nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti, izlovljivati ili iskrcavati.
   Članak 3.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnom moru zabranjuje se najkasnije od 20. lipnja 2014. u 0:00 za zamke tunare registrirane u Španjolskoj.
   Plavoperajna tuna ulovljena tim zamkama nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti, izlovljivati ili iskrcavati.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2014.
      
         
            Za Komisiju,
         
         
            u ime predsjednika,
         
         Michel BARNIER
         
            Potpredsjednik
         
      
   
   
      (1)  SL L 343, 22.12.2009., str. 1.
   
   
      (2)  SL L 24, 28.1.2014., str. 1.
   
   
      (3)  SL L 96, 15.4.2009., str. 1.